Държавен вестник, бр. 40, 2014 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  40
1. да са с национално значение или дър-
жавна или общинска собственост;
2. да няма открита процедура за промяна 
на собствеността или за отдаване на концесия, 
както и висящо съдебно производство относно 
правото на собственост;
3. да са предоставени за управление и/или 
ползване за срок, надхвърлящ с не по-малко 
от две години срока за реализация на проекта;
4. да се ползват по предназначение;
5. в тях да се провеждат състезания от 
държавния спортен календар, учебно-трени-
ровъчна дейност от спортни организации и/
или се ползват за подготовка от съставите на 
националните отбори;
6. да имат развита инфраструктура;
7. да са включени в публичния регистър 
на Министерството на младежта и спорта.
(2) Организацията, получила финансово 
подпомагане за обект или съоръжение по ал. 1, 
е длъжна да предоставя спортния обект или 
съоръжение за ползване безвъзмездно изцяло 
или частично за определено време на детски 
градини, общообразователни, спортни, средни, 
специални, професионални и висши училища 
и на извънучилищните звена за реализиране 
на задължителните учебни програми и на 
извънкласните, извънучилищните, факулта-
тивните и свободните занятия с физическо 
възпитание, спорт и туризъм и за трениро-
въчна и състезателна дейност на учениците 
и студентите.
Чл. 8. Общините могат да кандидатстват 
за финансово подпомагане за дейности по 
чл. 1, ако са изпълнили задълженията си към 
Министерството на младежта и спорта по 
предходни договори относно спортни обекти 
и съоръжения, които са публична общинска 
собственост, и отговарят на изискванията по 
чл. 7, ал. 1, т. 2 – 7.
Чл. 9. Държавните спортни училища могат 
да бъдат финансово подпомагани за следните 
дейности по поддръжка и развитие на полз-
ваната от тях материално-техническа база: 
1. изготвяне на заснемания, възстановя-
ване на строителна документация, идейни, 
технически и работни проекти и изготвяне на 
оценка за съответствие на инвестиционните 
проекти със съществените изисквания към 
строежите, издаване на разрешения съгласно 
приложимата нормативна уредба, авторски и 
строителен надзор; 
2. строителство, преустройство, реконструк-
ция, модернизация и всички видове ремонт на 
държавните спортни училища и ползваните 
от тях спортни обекти и съоръжения;
3. извършване на одити за енергопотреб-
ление в държавните спортни училища;
4. създаване на архитектурна среда за хора 
с увреждания. 
Г л а в а  т р е т а
ИЗИСКВАНИЯ КЪМ ПРОЕКТИТЕ
Чл. 10. (1) Спортните организации, общи-
ните и държавните спортни училища, които 
желаят да получат финансово подпомагане за 
дейности по чл. 1, представят пред министъра 
на младежта и спорта проект, отговарящ на 
изискванията на чл. 11 или 12. 
(2) Спортните организации и държавните 
спортни училища съгласуват предварител-
но проектите със съответните държавни и 
общински органи, с лицето – собственик на 
спортния обект или на което той е предос-
тавен за управление.
(3) Проектите се внасят в деловодството 
на Министерството на младежта и спорта.
Чл. 11. (1) Спортните организации и об-
щините изготвят проект за изграждане, ре-
конструкция или модернизация по образец, 
утвърден от министъра на младежта и спорта, 
който трябва да съдържа: 
1. подробно описание на строителните 
дейности, етапите и сроковете за изпълнение;
2. финансова и техническа обосновка за 
размера на исканите средства;
3. прогноза за очаквания ефект от финансо-
вото подпомагане и изпълнението на проекта.
(2) Към проекта спортните организации 
прилагат:
1. копие от вписан акт за собственост и 
актуална скица на имота;
2. копия от строителните книжа за обекта 
съгласно ал. 4 или 5 в зависимост от вида на 
строителните работи;
3. копие от документа, удостоверяващ пре-
доставените на спортната организация права 
върху имота;
4. описание на обекта, включващ отделни-
те спортни съоръжения, прилежащи терени 
и сгради и придружено с актуален снимков 
материал за състоянието на обекта и на 
спортните съоръжения;
5. списък на спортните организации, полз-
ващи обекта;
6. седмичната използваемост на обекта в 
часове;
7. съгласие от лицето – собственик на спорт-
ния обект или на което той е предоставен за 
управление, за извършване на предвидените 
строителни дейности и кандидатстване по 
реда на тази наредба;
8. удостоверение за актуално състояние на 
спортната организация;
9. решение на управителния орган на спорт-
ната организация за одобряване на проекта;
10. годишен план за спортно развитие, 
утвърден от управителния орган;
11. удостоверения за липса на финансови 
задължения към държавата и общините;